Diari Oficial de la Generalitat Valenciana


Sumari del DOGV 5370, del 19-10-2006 (2006/12131)

RESOLUCIÓ de 17 de setembre del 2006, del conseller de Justícia, Interior i Administracions Públiques, per la qual es publica la llista provisional d'admesos i exclosos al curs selectiu, i la prova selectiva especifica prèvia, per a l'ingrés al cos d'advocats de la Generalitat, convocatòria 2/06.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/12272


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 17 de setembre del 2006, del conseller de Justícia, Interior i Administracions Públiques, per la qual es publica la llista provisional d'admesos i exclosos al curs selectiu, i la prova selectiva especifica prèvia, per a l'ingrés al cos d'advocats de la Generalitat, convocatòria 2/06. [2006/12158]  
D'acord amb el que establix l'article 10.1 del Decret 33/1999, de 9 de març i amb la base 6.1 de l'Orde de l'1 de setembre de 2006, de la Conselleria de Justícia, Interior i Administracions Públiques, per la qual es convoquen un curs selectiu, i la prova selectiva especifica prèvia, per a l'ingrés al cos d'advocats de la Generalitat, convocatòria 2/06. (DOGV núm. 5.339, de 5 de setembre de 2006) resolc:  
Primer  
Publicar la llista provisional d'aspirants admesos al curs selectiu que es relacionen en l'annex I de la present Resolució.  
Segon  
Publicar la llista provisional d'aspirants admesos a la prova selectiva especifica prèvia que es relacionen en l'annex II de la present Resolució.  
Tercer  
Publicar la llista provisional d'aspirants exclosos, amb expressió dels motius de la seua exclusió, que es relacionen en l'annex II de la present Resolució.  
Quart  
Els aspirants disposen d'un termini de deu dies, comptats a partir de l'endemà al de la publicació de la present Resolució en el Diari Oficial de la Generalitat, per a esmenar els errors que hagen motivat la no-admissió o presentar les al·legacions que consideren convenients, de conformitat amb l'article 71 de la Llei 30/1992, de Règim Jurídic de les Administracions Públiques i de Procediment Administratiu Comú, modificat per la Llei 4/1999.  
Quint  
A la sol·licitud d'esmena d'errors s'haurà d'acompanyar els documents preceptius no presentats, i si és procedent, fotocòpia de la sol·licitud de les proves, es presentaran davant del Registre General de Documents de la Conselleria de Justícia, Interior i Administracions Públiques, c/ Historiador Chabás, núm. 2, 46840 València, a les oficines de la Direcció Territorial de Justícia, Interior i Administracions Públiques a Alacant i Castelló o a les oficines públiques a què es referix l'article 38.4 de la Llei 30/1992, de 26 de novembre.  
València, 17 de setembre de 2006.. El conseller de Justícia, Interior i Administracions Públiques (per delegació de firma en virtut de Resolució del conseller de Justícia i Administracions Públiques, de 01.03.2005), el director general d'Administració Autonómica: Miguel Antonio Crespo Marzal.